钦定古今图书集成/理学汇编/学行典/第207卷 > 刘世坊〈子祖锡〉
## 钦定古今图书集成/理学汇编/学行典/第207卷 > 刘世坊〈子祖锡〉

按《嘉兴府志》：“刘世坊，字敬止，炌第二子。事父母曲尽
孝敬，出米谷以周宗人之贫困者。子祖锡，字子福，少
孤，事母项至孝，哀吁当道，题奏建坊，旌表母节。游南
雍，执经焦弱侯太史之门，凡朝野典故多所考究。谒
选光禄寺良酝署丞，迁江右府幕。致仕归，依栖丙舍，
以孺慕终其身。”